CELEX: 32013D0445
Language: et
Date: 2013-08-29 00:00:00
Title: 2013/445/EL: Komisjoni rakendusotsus, 29. august 2013 , millega muudetakse nõukogu direktiivi 91/68/EMÜ E lisa seoses lammaste ja kitsede liidusisese kaubanduse veterinaarsertifikaatide näidistega ja skreipi suhtes kehtivate tervishoiunõuetega (teatavaks tehtud numbri C(2013) 5527 all)  EMPs kohaldatav tekst

31.8.2013   
            
            
               ET
            
            
               Euroopa Liidu Teataja
            
            
               L 233/48
            
         KOMISJONI RAKENDUSOTSUS,
   29. august 2013,
   millega muudetakse nõukogu direktiivi 91/68/EMÜ E lisa seoses lammaste ja kitsede liidusisese kaubanduse veterinaarsertifikaatide näidistega ja skreipi suhtes kehtivate tervishoiunõuetega
   (teatavaks tehtud numbri C(2013) 5527 all)
   (EMPs kohaldatav tekst)
   (2013/445/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 28. jaanuari 1991. aasta direktiivi 91/68/EMÜ loomatervishoiu kohta ühendusesiseses lamba- ja kitsekaubanduses, (1) eriti selle artikli 14 lõiget 2,
   ning arvestades järgmist:
   
               (1)
            
            
               Direktiivis 91/68/EMÜ on sätestatud liidusisest lammaste ja kitsedega kauplemist reguleerivad loomatervishoiunõuded. Sellega on muu hulgas ette nähtud, et lammastel ja kitsedel peavad sihtkohta vedamisel olema kaasas veterinaarsertifikaadid, mis vastavad kas E lisas sätestatud I, II või III näidisele.
            
         
               (2)
            
            
               Euroopa Parlamendi ja nõukogu määruses (EÜ) nr 999/2001 (2) on sätestatud veiste, lammaste ja kitsede transmissiivsete spongioossete entsefalopaatiate (TSEde) vältimise, kontrolli ja likvideerimise eeskirjad. Nimetatud määruse VII lisas on sätestatud TSEde kontrollimise ja likvideerimise meetmed. Nimetatud määruse VIII lisa A peatükis on sätestatud tingimused liidusiseseks elusloomade, sperma ja embrüotega kauplemiseks.
            
         
               (3)
            
            
               Uusi teaduslikke tõendid arvesse võttes muudeti määrust (EÜ) nr 999/2001 komisjoni määrusega (EL) nr 630/2013 (3). Määruse (EÜ) nr 999/2001 muudatustega nähakse ette enamiku ebatüüpilise skreipiga seotud piirangute tühistamine. Muudatusega viiakse lammaste ja kitsede liidusisese kaubanduse suhtes kehtivad eeskirjad paremini kooskõlla Maailma Loomatervise Organisatsiooni standarditega, et kohaldada klassikalise skreipi suhtes rangemat lähenemisviisi.
            
         
               (4)
            
            
               Direktiivi 91/68/EMÜ E lisas sätestatud veterinaarsertifikaatide II ja III näidist tuleks seega muuta, et võtta arvesse määrusega (EL) nr 630/2013 muudetud määruses (EÜ) nr 999/2001 lammaste ja kitsede liidusisese kaubanduse suhtes sätestatud nõudeid.
            
         
               (5)
            
            
               Lisaks tuleks direktiivi 91/68/EMÜ E lisas sätestatud veterinaarsertifikaatide I, II ja III näidise vormi kohandada vastavalt komisjoni määrusega (EÜ) nr 599/2004 (4) ette nähtud vormile.
            
         
               (6)
            
            
               Seega tuleks direktiivi 91/68/EMÜ vastavalt muuta.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 91/68/EMÜ E lisa asendatakse käesoleva otsuse lisa tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 29. august 2013
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  EÜT L 46, 19.2.1991, lk 19.
   
      (2)  Euroopa Parlamendi ja nõukogu määrus (EÜ) nr 999/2001, 22. mai 2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad (EÜT L 147, 31.5.2001, lk 1).
   
      (3)  Euroopa Parlamendi ja nõukogu määrus (EL) nr 630/2013, 28. juuni 2013, millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) lisasid (ELT L 179, 29.6.2013, lk 60).
   
      (4)  Komisjoni määrus (EÜ) nr 599/2004, 30. märts 2004, loomade ja loomsete saaduste ühendusesisese kaubandusega seotud ühtlustatud näidissertifikaadi ja kontrollakti vastuvõtmise kohta (ELT L 94, 31.3.2004, lk 44).
   
      LISA
      
         
            „E LISA
            I   NÄIDIS
            
               
            
               
            
               
            II   NÄIDIS
            
               
            
               
            
               
            
               
            III   NÄIDIS